มีเพศสัมพันธ์โดยใช้ถุงยางและให้แฟนออกมาหลั่งนอกทุกครั้งในขณะที่สวมถุงยางอยู่ มีประจำเดือนล่าสุด14 ส.ค. ในวันที่24 ส.ค. ได้หลั่งด้านนอกและพบว่าถุงยางได้แตก จึงรีบทานยาคุมฉุกเฉินเม็ดแรกภายในเวลาไม่เกิน20นาที เม็ดที่2 ทานหลังจากเม็ดแรก12 ชั่วโมง อยากทราบว่าโอกาสของการตั้งครรภ์จะมีมากน้อยแค่ไหนค่ะ ขอบค่ะ
สวัสดีค่ะ การมีเพศสัมพันธ์โดยถุงยางมีการแตกหรือการฉีกขาดขึ้นมานั้น อาจเป็นสาเหตุทำให้ตั้งครรภ์ได้ จึงมีข้อบ่งชี้ในการใช้ยาคุมฉุกเฉินเพื่อป้องกันโดยยาคุมฉุกเฉินควรกินภายใน 72 ชั่วโมงหลังมีเพศสัมพันธ์ และกินให้ครบ 2 เม็ดห่างกัน 12 ชั่วโมง หากกินอย่างถูกต้องนั้น โอกาสตั้งครรภ์จะลดลงไปได้ประมาณ 80-90% ค่ะหลังการใช้ยาอาจมีเลือดออกผิดปกติทางช่องคลอด หรือมีเลือดประจำเดือนที่มาคลาดเคลื่อนไปได้ค่ะ แนะนำสังเกตเรื่องประจำเดือนอีกครั้ง หรืออาจซื้อชุดตรวจครรภ์ทางปัสสาวะมาตรวจก่อนได้ ให้ผลบวกได้ตั้งแต่ 10-14 วันหลังปฏิสนธิ ไม่จำเป็นต้องรอให้ประจำเดือนขาดไปจึงค่อยตรวจ